Ana, karališkoji princesė

Ana, karališkoji princesė (, Anne Elizabeth Alice Louise, g. 1950 m. rugpjūčio 15 d.) – Vindzorų dinastijos Jungtinės Karalystės karališkoji princesė, tarptautinio olimpinio komiteto narė, Britų olimpinės asociacijos prezidentė. 2022 m. ji yra šešiolikta eilėje į Britanijos sostą.

 Sportinė veikla 
1971 m. būdama 21-erių Ana laimėjo Europos jodinėjimo čempionatą trikovės rungtyje. Tais pačiais metais laimėjo BBC Metų sporto asmenybės apdovanojimą. 1975 m. Europos čempionate princesė pelnė du sidabrus individualioje ir komandinėje rungtyse. 1976 m. dalyvavo 1976 m. vasaros olimpinėse žaidynėse. Individualioje rungtyje princesė užėmė 24-ą vietą, o komandinėje įskaitoje Jungtinės Karalystės nacionalinė rinktinė nebaigė pasirodymo.

Nuo 1986 m. iki 1994 m. princesė Ana ėjo Tarptautinės žirgų sporto federacijos prezidentės pareigas. Nuo 1988 m. – Tarptautinio olimpinio komiteto narė.

 Nuorodos 
 Oficiali svetainė

Kategorija:Vindzorai
Kategorija:Tarptautinio olimpinio komiteto nariai
Kategorija:Jungtinės Karalystės olimpiečiai
Kategorija:Jungtinės Karalystės sportinio jojimo raiteliai